b'\n_START_ARTICLE_\nKustaa Perho\n_START_PARAGRAPH_\nKustaa Verner Perho (vuoteen 1906 Kustaa Verner Suovanen e. Granberg, 13. helmikuuta 1885 Karjalan kunta \xe2\x80\x93 8. kes\xc3\xa4kuuta 1944 Helsinki) oli kirvesmies, piirisihteeri, p\xc3\xa4\xc3\xa4toimittaja ja sosialidemokraattisen puolueen kansanedustaja. Kansanedustajana Perho oli Turun l\xc3\xa4\xc3\xa4nin etel\xc3\xa4isest\xc3\xa4 vaalipiirist\xc3\xa4 1929\xe2\x80\x931944. Eduskunnassa Perho kuului lakivaliokuntaan, pankkivaliokuntaan, sivistysvaliokuntaan, suureen valiokuntaan ja ty\xc3\xb6v\xc3\xa4enasiainvaliokuntaan._NEWLINE_Perho oli k\xc3\xa4ynyt k\xc3\xa4sity\xc3\xb6koulun. H\xc3\xa4n oli sen j\xc3\xa4lkeen renkin\xc3\xa4 13 vuotta ja kirvesmiehen\xc3\xa4 Maariassa. My\xc3\xb6hemmin h\xc3\xa4n oli Sosialisti-lehden matka-asiamies n. 10 vuotta, sosialidemokraattisen puolueen luennoitsija ja piirisihteeri. Kustaa Perho oli presidentin valitsijamies 1937, 1940, 1943. H\xc3\xa4n kuului Maarian kunnanvaltuustoon, sosialidemokraattisen puolueen Turun l\xc3\xa4\xc3\xa4nin etel\xc3\xa4isen vaalipiirin piiritoimikuntaan sek\xc3\xa4 Sosialisti-lehden johtokuntaan. Kustaa Perho oli perustamassa Raision vanhinta ty\xc3\xb6v\xc3\xa4enyhdistys Voima I vuonna 1906._NEWLINE_Sis\xc3\xa4llissodan aikana Raisioon perustettiin j\xc3\xa4rjestyskaarti. Kustaa Perho valittiin j\xc3\xa4rjestysp\xc3\xa4\xc3\xa4llik\xc3\xb6ksi. Sodan j\xc3\xa4lkeen Kustaa Perho oli vankina vuoteen 1919 asti._NEWLINE_Kustaa Perhon \xc3\xa4iti oli piika Kustaava Granberg. Kustaa Perho oli naimisissa Elvida Josefiina Perhon (e. Nieminen, o.s. Helander) kanssa 1908\xe2\x80\x931910 sek\xc3\xa4 Anna Greta Perhon (o.s. Suominen) kanssa (1913\xe2\x80\x93).'